钦定古今图书集成/理学汇编/文学典/第116卷 > 曾大奇〈文饶 刘捷 欧阳友奇〉
## 钦定古今图书集成/理学汇编/文学典/第116卷 > 曾大奇〈文饶 刘捷 欧阳友奇〉

按《吉安府志》：“大奇字端甫，泰和人，号需堂。博学通经
史百家，尝题座右一诗云：‘镜里萧萧白发疏，功名那
复到樵渔。从今但筑祁年观，更读人间未见书’。其好
学不倦如此。所著《治平言》《通翼》诸编，藏于家。子文饶，
字尧臣。仪观颀伟，胸次磊落，好奖拔士类。所居车马
填溢，为文如出水芙蕖，自然可爱。有《浣花居小品》行”
世，其时如刘捷、欧阳友奇，皆与齐名。

===李邦梁===按《处州府志》：“邦梁，字紫卿，缙云人。瑰玮旷达，类陈同
甫。读书鄙章句，贵得大意。所在博洽今古，好为三都
两京之学，弟子问奇不能难。登岁荐后，犹苦志下帷，
卒不遇。授台州府学训导，以《豆腐赋》为督学邹嘉生
鉴赏，成莫逆。交台人陈函煇素号博物，遇梁，自诎服
转宁州教谕，又转九江府学教授。告归，行李萧然，乐”
道自得。其诗宗李、杜，字法锺、王，人至今传式之。所著
有《积石山房》等集，《大易》《剖老子》《元解》《捕虎奇门》行世。